EkBass/fiwiki-20250220-pages-articles huggingface dataset:
Kanel

Kanel on kaupunkikunta ja samannimisen departementin keskus Senegalin Matamin alueella. Se sijaitsee Senegaljoen varrella 30 kilometriä Matamista kaakkoon. Kunnassa on 13 000 asukasta (vuonna 2013). Kunnan pinta-ala on yhdeksän neliökilometriä. Se on pinnanmuodostukseltaan alankoa. Seutu kuuluu Sahelin vyöhykkeeseen. Vuotuinen sademäärä on 200–400 millimetriä. Vähäinen kasvillisuus on etupäässä pensaikkoa ja sateiden jälkeen kukoistavia niittyjä. Tärkeimmät puulajit ovat hartsiakaasia, egyptintokopuu ja intianjujuba. Asukkaista 96 prosenttia on tukuloreja ja 2,4 prosenttia wolofeja. Lähes kaikki ovat muslimeja. 97,6 prosenttia kuuluu tidjaniitteihin ja 1,5 prosenttia murideihin. 1400-luvulla perustettu Kanel muistetaan Umar Tallin sotapäällikön Alpha Omar Thierno Bayla Wanen kotipaikkana. Siitä tuli kaupunkikunta vuonna 1996 ja departementin keskus vuonna 2002. Kanelin kautta kulkee Saint-Louisista Malin rajalle johtava maantie N2. Väestön pääelinkeinot ovat sade- ja tulvakasteluun perustuva maanviljely, osin transhumanssiin perustuva karjanhoito sekä kalastus. Tärkeimmät viljelykasvit ovat hirssi, durra ja maissi. Tuotantoeläimiä ovat naudat, lampaat, vuohet, vähäisessä määrin hevoset ja aasit sekä siipikarja. Lisäksi harjoitetaan kaupankäyntiä ja käsityöammatteja. Kaupungissa pidetään viikoittaiset markkinat. Palveluihin kuuluvat alakoulut, yläkoulu ja terveysasema. Kaupungissa on vesijohto- ja sähköverkot, mutta ei viemäriverkkoa tai jätehuoltoa. ==Lähteet== Luokka:Matamin alue Luokka:Senegalin kaupungit
Yhdistyneen kuningaskunnan parlamenttivaalit 1966

Yhdistyneen kuningaskunnan parlamenttivaalit 1966 järjestettiin 31. maaliskuuta 1966. Vaaleissa valittiin parlamentin alahuoneen 630 jäsentä. == Lähteet == == Aiheesta muualla == 1966 Luokka:Vuoden 1966 vaalit
Pellonpää

Pellonpää on sukunimi, joka on muun muassa seuraavilla suomalaisilla henkilöillä: *Kustaa Pellonpää (1839–1919), maanviljelijä ja valtiopäivämies *Matti Pellonpää (1951–1995), näyttelijä ja laulaja *Matti Pellonpää (1950−2021), tuomari, korkeimman hallinto-oikeuden hallintoneuvos ja professori
Eerik Tensikkala

Eerik (Erik) Tensikkala (3. helmikuuta 1842 Iitti – 25. marraskuuta 1905 Iitti) Tensikkalan puolisot olivat Anna Taavintytär Tensikkala ja Amanda Sofia Rubin. Tensikkala oli kauppias, maanviljelijä ja kunnallismies, joka oli talonpoikaissäädyssä Iitin tuomiokunnan edustaja valtiopäivillä 1882, 1885, 1888, 1891, 1894, 1897, 1899 ja 1900. Hän oli valtiopäivillä sekä valitsijamies että useiden eri keskeisten valiokuntien jäsen. == Lähteet == Luokka:Suomalaiset kauppiaat Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1842 syntyneet Luokka:Vuonna 1905 kuolleet
Yhdistyneen kuningaskunnan parlamenttivaalit 1955

Yhdistyneen kuningaskunnan parlamenttivaalit 1955 järjestettiin 26. toukokuuta 1955. Winston Churchillin eläkkeelle siirtymisen jälkeen huhtikuussa 1955 Anthony Eden otti tehtävän ja kutsui heti vaalit saadakseen mandaatin hallitukselleen. Se johti 60 prosentin enemmistön hallitukseen uuden johtajan ja pääministeri Sir Anthony Edenin johdolla; tulos on edelleen suurin puolueen osuus äänistä sodanjälkeisissä vaaleissa. Nämä olivat myös ensimmäiset vaalit, jotka pidettiin Elisabeth II:n aikana. He olivat seuranneet isäänsä George VI: tä vuoden kuluttua edellisistä vaaleista. Vuoden 1955 vaalit ovat edelleen viimeiset, joissa konservatiivipuolue voitti eniten paikkoja Skotlannissa ja voitti myös enemmistön kyseisen maan kansanäänestyksestä. Yksikään puolue ei ole sittemmin voittanut siellä äänienemmistöä, vaikka Skotlannin kansallispuolue tuli hyvin lähelle vuonna 2015. Tämä oli myös viimeinen kerta, kun konservatiivit pärjäsivät paremmin Skotlannissa kuin koko Yhdistyneessä kuningaskunnassa. == Lähteet == == Aiheesta muualla == 1955 Luokka:1955
Yhdistyneen kuningaskunnan parlamenttivaalit 1959

Yhdistyneen kuningaskunnan parlamenttivaalit 1959 järjestettiin 8. lokakuuta 1959. Vaalit voitti Konservatiivit. == Lähteet == == Aiheesta muualla == 1959 Luokka:1959
Kustaa Aadolf Tervoinen

Kustaa Aadolf (Adolf) Tervoinen (3. syyskuuta1831 Lemu – 13. toukokuuta 1897 Mietoinen) Tervoisen vanhemmat olivat Heikki Juhonpoika Meritalo ja Ulriika Erkintytär Meritalo ja puoliso Loviisa Vilhelmiina Vilhelmintytär Tervoinen. Kustaa Aadolf Tervoinen oli talonpoikaissäädyssä Mynämäen tuomiokunnan edustaja valtiopäivillä 1882 ja Vehmaan tuomiokunnan edustaja valtiopäivillä 1888. Hän oli 1882 säädyn yksityisen valitusvaliokunnan jäsen ja talousvaliokunnan varajäsen ja 1888 yleisen valitusvaliokunnan ja säädyn yksityisen valitusvaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1831 syntyneet Luokka:Vuonna 1897 kuolleet
Heikki Tikkanen (valtiopäivämies)

Heikki Tikkanen (17. helmikuuta 1829 Kiuruvesi – 20. toukokuuta 1915 Kiuruvesi) Heikki Tikkasen vanhemmat olivat Antti Tikkanen ja Liisa Paavontytär Remes ja puolisot Kristina Kärkkäinen ja Marketta Kärkkäinen. Päätoimittaja Paavo Tikkanen oli hänen veljensä. Heikki Tikkanen oli maanviljelijä ja kunnallismies ja talonpoikaissäädyssä Iisalmen tuomiokunnan edustaja valtiopäivillä 1882, 1885, 1888 ja 1894. Hän oli valtiopäivillä useiden eri valiokuntien jäsen. Hän kuului vuoden 1899 suureen lähetystöön Kiuruveden edustajana.Päiviö Tommila: Suuri adressi, s. 305. WSOY, 1999. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1829 syntyneet Luokka:Vuonna 1915 kuolleet
Rakovalkealla

Rakovalkealla on Reino Helismaan säveltämä ja sanoittama musiikkikappale, joka tunnetaan parhaiten Tapio Rautavaaran esittämänä. Kappaleen on sovittanut Toivo Kärki. Laulun ensiesitys oli vuonna 1949 elokuvassa Lähde tunturille. Reino Helismaa sai Rakovalkealla-laulun inspiraation ollessaan Lapissa Äkäslompololla hiihtämässä vuonna 1948. Äkäslompolon kylä sijaitsi tuohon aikaan vielä lähes tiettömän taipaleen takana. Laulun sävellys ja sanat syntyivät samalla matkalla. Elokuvaohjaaja Aimo Jäderholm kuvasi Äkäslompolon Ylläksellä Lapin luonnosta ja taiasta kertovaa lyhytelokuvaa Lähde tunturille. Hän pyysi Helismaalta ja Tapio Rautavaaralta lauluja elokuvassa esitettäväksi. Tapio Rautavaara esitti Rakovalkealla-laulun elokuvan toisessa osassa, jossa Lappia kuvattiin romanttisesti rakovalkeineen ja kuun valaisemine hankineen. Lyhytelokuva valmistui vuonna 1949.Timo Kalevi Forss: Reino Helismaa: sanoittajamestarin värikäs ja traaginen elämä, s. 52–53. Helsinki: Like Kustannus, 2021. Laulu alkaa sanoin: "On yö, ja tähdet taivahalla loistaa välkkyen, Kuu kirkas hohdettaan luo tunturille. On ympärilläin erämaa ja outo hurma sen, On avautunut sydämeni sille." Rautavaara levytti laulun vuonna 1950 mieskvartetin ja Toivo Kärjen johtaman Rytmi-orkesterin säestämänä. Kvartetissa laulavat Teijo Joutsela, Kauko Käyhkö, R. R. Ryynänen ja Jorma Rousti. Helismaan tekstissä oli alun perin neljä säkeistöä, mutta gramofonilevyn kolmen ja puolen minuutin aikarajan vuoksi yksi säkeistö jouduttiin jättämään pois. Single-levyn B-puolella on toinen Tapio Rautavaaran tunnetuksi tekemä laulu Kulkuri ja joutsen.Lasse Erola: Tapsa: Tapio Rautavaaran elämä, s. 367. Helsinki: Helsinki-kirjat, 2012. Rakovalkealla- laulun ovat levyttäneet myös mm. Vesa-Matti Loiri (1977), Pasi Kaunisto (1980) ja Tapani Kansa (2004). == Lähteet == Luokka:Reino Helismaan sanoittamat kappaleet Luokka:Reino Helismaan säveltämät kappaleet Luokka:Tapio Rautavaaran kappaleet Luokka:Vuoden 1950 kappaleet
Heikki Toijala

Heikki Toijala (19. kesäkuuta 1845 Teisko – 25. tammikuuta 1911 Teisko) Toijalan vanhemmat olivat Jooseppi Fredrikinpoika Toijala ja Anna Stina Toijala ja puolisot Hilma Marjaana Toijala ja Otteliaana Toijala. Heikki Toijala oli maanviljelijä ja kunnallismies ja talonpoikaissäädyssä Ruoveden tuomiokunnan edustaja valtiopäivillä 1899 ja 1900. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1845 syntyneet Luokka:Vuonna 1911 kuolleet
Intian presidentinvaali 2022

Intian presidentinvaali 2022 järjestettiin heinäkuussa 2022. Istuva presidentti Ram Nath Kovind olisi voitu valita jatkokaudelle. == Tausta ja vaalijärjestelmä == Maan perustuslain 58. pykälän mukaan presidentinvaaleissa ehdokkaaksi asettuvien tulee olla: * Intian kansalaisia * Vähintään 35-vuotiaita * Vaalikelpoisia Lok Sabhan vaaleissa Presidentin valitsee valitsijakollegio, johon kuuluvat Lok Sabhan ja Rajya Sabhan edustajat sekä osa osavaltioiden ja unioniterritorioiden paikallisparlamenttien edustajista. == Tulokset == Ehdokas Äänet Osuus äänistä (%) Murmu 2 824 64,03 Sinha 1 877 35,97 Lähde: == Lähteet == Luokka:Vuoden 2022 vaalit Luokka:Intian presidentinvaalit
Lawrence Stroll

Lawrence Sheldon Strulovitch (s. 11. heinäkuuta 1959), tunnetaan parhaiten nimellä Lawrence Stroll, on kanadalainen miljardööriyrittäjä ja Aston Martin F1 -tallin osaomistaja. Forbesin mukaan hänen nettovarallisuutensa on 3,2 miljardia dollaria (helmikuu 2021). == Lapsuus == Lawrence syntyi juutalaiseen perheeseen Montrealissa Quebecissä. Hänen isänsä on Leo Strulovitch. == Ura == Stroll investoi Pierre Cardin -vaatteisiin ja Ralph Lauren -vaatteiden tuomiseen Kanadaan. Yhdessä hongkongilaisen sijoittajan Silas Choun kanssa Stroll investoi vaatesuunnittelija Tommy Hilfigeriin ja Michael Korsiin, ja pari vaikutti suurelta osin monen tuotemerkin maailmanlaajuiseen esiintyvyyteen. 2000-luvulla Chou ja Stroll sijoittivat Asprey & Garrardiin. Stroll omistaa kanadalaisen kilparadan Circuit Mont-Tremblant Quebecin Laurentian-vuoristossa. Elokuussa 2018 Stroll johti sijoittajien yhteenliittymää ostamaan Force India Formula 1 -tiimin. Formula 1 -kauden 2018 puolivälissä tallin nimeksi tuli Racing Point Force India, ja se aloitti puhtaalta pöydältä pistejahdin. Talli saavutti 7. sijan valmistajien mestaruudessa. Kaudelle tallin nimi muutettiin Racing Point F1 -tiimiksi. Toisella autolla kilpaili Lawrencen oma poika Lance Stroll, joka siirtyi talliin vuonna 2019 kahden Williams -kauden jälkeen. Kaudella 2019 Racing Point sijoittui 7. sijalle valmistajien mestaruudessa. Tammikuun 31. 2020 ilmoitettiin, että Stroll johti konsortiota sijoittamaan 182 miljoonaa puntaa Aston Martiniin vastineeksi 16,7 prosentin osuudesta yrityksestä. Tallin nimi muutettiin Aston Martiniksi vuonna .Irish Times: "Celebrity Facebook quitters, Aston Martin's rescuer and a pricey Super Bowl night" == Yksityiselämä == Stroll on naimisissa Raquel Strollin (o.s. Diniz) kanssa. Stroll oli naimisissa belgialais-syntyisen, muotiliike Callensia johtavan Claire-Anne Strollin (o.s. Callens) kanssa. Pariskunnalla on kaksi lasta, formulakuski Lance Stroll ja muusikko Chloe Stroll. Lawrence ja Claire-Anne omistavat asuntoja Genevessä Sveitsissä sekä Mustique- saarella, Saint Vincentissä ja Grenadineilla. Strollilla on suuri, enimmäkseen Ferrareista koostuva autokokoelma Ferrari 250 GTO:sta uusimpaan LaFerrariin. Hän omistaa Ferrarin jälleenmyyjän Quebecissä. Stroll omistaa myös muita autoja, kuten McLaren ja Ford GT. == Lähteet == Luokka:Aston Martin Luokka:Kanadalaiset miljardöörit Luokka:Elävät henkilöt Luokka:Vuonna 1959 syntyneet
Saara Peiponen

Saara Stefanova Peiponen (1. huhtikuuta 1921 Pitkäranta – 19. marraskuuta 2000 JoensuuKuka kukin on 2003, s. 1165. Helsinki 2002. ISBN 951-1-18086-X) oli suomalainen metsänhoitaja, Suomen ensimmäinen naispuolinen aluemetsänhoitaja. Peiponen tuli ylioppilaaksi Sortavalan tyttökoulusta ja valmistui metsänhoitajaksi Helsingin yliopistosta vuonna 1946. Vuonna 1956 hänet nimitettiin erivapaustietä Suomen ensimmäiseksi naispuoliseksi aluemetsänhoitajaksi Haapajärvelle. Vuoden 1954 eduskuntavaaleissa Peiponen valittiin Joensuusta varasijalle Kokoomuksen ehdokaslistalta. ==Viitteet== Luokka:Vuonna 1921 syntyneet Luokka:Vuonna 2000 kuolleet Luokka:Suomalaiset metsänhoitajat
Epeiros (täsmennyssivu)

Epeiros (; ) tai Epirus (lat.) voi viitata seuraaviin: * Epeiros, historiallinen alue Balkanilla * Epeiros, nykyinen Kreikan alue * Pohjois- Epeiros, historiallisen Epeiroksen osa, joka kuuluu nykyisin Albanialle * Epirus eli Epirus vetus (”Vanha Epeiros”), Rooman provinssi * Epirus nova (”Uusi Epeiros”), Rooman provinssi
Gallia (täsmennyssivu)

Gallia voi viitata seuraaviin: * Gallia, historiallinen alue Länsi-Euroopassa * Gallia, Rooman pretoriaaniprefektuuri * Gallia, Rooman diokeesi * Gallia Aquitania, Rooman provinssi * Gallia Belgica, Rooman provinssi * Gallia cisalpina, Rooman provinssi * Gallia comata, Rooman provinssi * Gallia Lugdunensis, Rooman provinssi * Gallia Narbonensis, Rooman provinssi * Gallia transalpina, Rooman provinssi * (Gallia) Viennensis, Rooman provinssi
Hispania (täsmennyssivu)

Hispania voi viitata seuraaviin: * Hispania, historiallinen alue, joka käsitti Pyreneiden niemimaan * Hispania, Rooman diokeesi * Hispania Baetica, Rooman provinssi * Hispania Carthaginensis, Rooman provinssi * Hispania citerior, Rooman provinssi * Hispania Lusitana, Rooman provinssi * Hispania Tarraconensis, Rooman provinssi * Hispania ulterior, Rooman provinssi
Illyria (täsmennyssivu)

Illyria tai Illyricum (lat.) voi viitata seuraaviin: * Illyria, historiallinen alue Euroopassa Länsi-Balkanilla * Illyricum, Rooman pretoriaaniprefektuuri * Illyricum, Rooman diokeesi * Illyricum, Rooman provinssi * Illyricum Inferius, Rooman provinssi * Illyricum Superius, Rooman provinssi
Brasilian yleisvaalit 2014

Brasilian vuoden 2014 presidentinvaalit järjestettiin lokakuussa 2012. Vaalin ensimmäinen kierros järjestettiin 5. lokakuuta ja toinen kierros 26. lokakuuta. Istuva presidentti Dilma Roussef voitti vaalit niukasti vastaehdokkaalle Aécio Nevesille. ==Lähteet== == Aiheesta muualla == Luokka:Vuoden 2014 vaalit Luokka:Brasilian vaalit
Kreeta (täsmennyssivu)

Kreeta (; ; ) tai Creta (lat.) voi viitata seuraaviin: * Kreeta, saari Kreikassa * Kreetan alue, alue Kreikassa * Kreetan hajautetun hallinnon alue, hajautetun hallinnon alue Kreikassa * Kreeta, naisen nimi * Creta, Rooman provinssi * Creta et Cyrene, Rooman provinssi
Uusitorppa

Uusitorppa on sukunimi, joka on muun muassa seuraavilla suomalaisilla henkilöillä: *Aino-Kuutamo Uusitorppa, promoottori, toimittaja ja kirjailija *Tomi Uusitorppa (s. 1980), jalkapalloilija ja jalkapallovalmentaja
Libya (täsmennyssivu)

Libya (; ; ) voi viitata seuraaviin: * Libya, historiallinen alue Pohjois- Afrikassa * Libya, muinaisen Ala-Egyptin kolmas nomos * Libya inferior, Rooman provinssi * Libya superior, Rooman provinssi * Libya, nykyinen valtio Pohjois- Afrikassa * Libya (1969-2011)
Moesia (täsmennyssivu)

Moesia voi viitata seuraaviin: * Moesia, historiallinen alue Euroopassa Balkanilla * Moesia, Rooman diokeesi * Moesia, Rooman provinssi * Moesia inferior eli Ala-Moesia, Rooman provinssi * Moesia superior eli Ylä-Moesia, Rooman provinssi
Oriens

Oriens (”Itä”; genetiivissä Orientis) voi viitata seuraaviin: * Oriens, Rooman pretoriaaniprefektuuri * Oriens, Rooman diokeesi
Pannonia (täsmennyssivu)

Pannonia voi viitata seuraaviin: * Pannonia, historiallinen alue Euroopassa * Pannonia, Rooman diokeesi * Pannonia, Rooman provinssi * Pannonia inferior eli Ala-Pannonia, Rooman provinssi * Pannonia superior eli Ylä-Pannonia, Rooman provinssi
Syyria (täsmennyssivu)

Syyria tai Syria (lat.) voi viitata seuraaviin: * Syyria, historiallinen alue Lähi-idässä * Syyria, nykyinen valtio Lähi-idässä ** baathistinen Syyria, historiallinen valtio (1963–2024) * Syria, Rooman provinssi * Syria Coele, Rooman provinssi * Syria Euphratensis, Rooman provinssi * Syria Palaestina, Rooman provinssi * Syria Phoenice, Rooman provinssi * Syria prima, Rooman provinssi * Syria secunda eli Syria Salutaris, Rooman provinssi * syyrian kieli, seemiläinen kieli
Thessalia (täsmennyssivu)

Thessalia voi viitata seuraaviin: * Thessalia, historiallinen alue Kreikassa * Thessalia, nykyinen alue Kreikassa * Thessalia, Rooman provinssi
Verkkokampapyrstö

Verkkokampapyrstö (Belontia hasselti) on rihmakalojen (Osphronemidae) heimoon kuuluva makeissa vesissä elävä kalalaji. Verkkokampapyrstö voi kasvaa korkeintaan 20 senttimetrin mittaiseksi. Lajia tavataan Indonesiasta, Malesiasta ja Thaimaasta. Kansainvälinen luonnonsuojeluliitto IUCN on luokitellut sen elinvoimaiseksi lajiksi. Verkkokampapyrstö munii kudun aikana keskimäärin 500–700 mätimunaa. Laji elää noin 25–30 asteen lämpöisissä vesissä. Sopiva pH-arvo sille on 6,5–8. Verkkokampapyrstö on kaupallisesti tärkeä ruokakala ja sitä pidetään myös akvaariossa. == Lähteet == Luokka:Rihmakalat
Traakia (täsmennyssivu)

Traakia tai Thracia (lat.) voi viitata seuraaviin: * Traakia, latinaksi Thracia, historiallinen alue Kaakkois-Euroopassa Balkanilla * Thracia, Rooman diokeesi * Thracia, Rooman provinssi * traakian kieli, Traakiassa vanhalla ajalla puhuttu indoeurooppalainen kieli.
Pörssiosuuskunta

Pörssiosuuskunta (suomenruotsiksi börsandelslag) on osuuskuntamuotoinen liikeyritys, jonka osakkeita tai osuuksia noteerataan pörssissä. == Pörssiosuuskunta Suomessa == Pörssiosuuskunnat ovat olleet mahdollisia Suomen osuuskuntalainsäädännössä vuodesta 2013 alkaen. Pörssiosuuskunta eroaa joiltain osin tavanomaisesta osuuskunnasta. Pörssiosuuskunta ei voi olla puhtaan aatteellinen, vaan sen on tavoiteltava voittoa. Pörssiosuuskunnan on hyväksyttävä jäsenikseen automaattisesti kaikki ne, jotka hankkivat tai saavat osuuskunnan osuuden, kun taas muut osuuskunnat voivat hyväksyä tai hyväksyä uudet jäsenet. Asiamiehen käyttöä ei voi rajoittaa osuuskunnan kokouksessa. Äänivalta pörssiosuuskunnassa poikkeaa muista pörssiyhtiöistä. Osakeyhtiöissä äänivalta on suhteessa osakeomistuksen määrään, kun taas osuuskunnassa näin ei välttämättä ole. Kuinka äänivalta jakautuu määrätään osuuskunnan säännöissä. Suomen ensimmäinen pörssiosuuskunta on Pohjanmaan Arvo Sijoitusosuuskunta. Se listautui Nasdaq First North Growth Market Finland -markkinapaikalle vuonna 2023. Osuuskunta KPY ilmoitti vuoden 2021 lopulla harkitsevansa pörssilistautumista mutta lykkäsi listautumistaan alkuvuonna 2023. == Pörssiosuuskunta muissa maissa == Pörssiosuuskunta on maailmalla harvinainen. Yhdistyneissä arabiemiirikunnissa toimiva vähittäiskauppaosuuskunta Union Coop listautui Dubain pörssiin vuonna 2022. == Lähteet == ==Kirjallisuutta== * ==Aiheesta muualla== * Luokka:Osuustoiminta Luokka:Sijoittaminen
Peiponen

Peiponen on sukunimi, joka on muun muassa seuraavilla suomalaisilla henkilöillä: *Johanna Peiponen (s. 1990), kestävyysjuoksija *Roni Peiponen (1997–2022), jalkapalloilija *Saara Peiponen (1921–2000), metsänhoitaja *Valto A. Peiponen (1931–2024), ornitologi
Marxismin-leninismin perusteet

Marxismin-leninismin perusteet oli Neuvostoliitossa vuonna 1959 ilmestynyt oppikirja, jonka tekemisestä Neuvostoliiton kommunistisen puolueen keskuskomitea oli antanut päätöksen elokuussa 1956.Renkama, 2007 Teos laadittiin Josif Stalinin kuoleman jälkeen ja se poikkesi stalinismista. Siitä huolimatta teos noudatti marxismi-leninismiä, joka taas oli Stalinin muotoilema ideologia. Teoksen taustalla oli NKP:n XX puoluekokouksen esiin nostama tarve uudistaa puolueen ideologiaa Josif Stalinin kuoleman jälkeen vuonna 1953. Uusi puolueohjelma hyväksyttiin vuonna 1961, ja myös puolueen historia kirjoitettiin uudelleen. Oppikirjan tärkeän kohderyhmän muodostivat länsimaiden "edistykselliset voimat", ja teos julkaistiinkin suomeksi käännettynä jo seuraavana vuonna Petroskoissa. Kuusinen, ym., 1960 Jukka Renkama on analysoinut teoksen laatimiseen liittyneitä poliittisia jännitteitä. Muuan niistä liittyi proletariaatin diktatuurin käsitteeseen. Kirja toteaa edelleen, että riistoyhteiskunnassa valtio on aina riistäjäluokan diktatuuria.Marxismin-leninismin perusteet, 1960, s. 160 Kirja onnistuu kuitenkin vihjaamaan, ettei Neuvostoliitto enää ollut luokkadiktatuuri. Kirjan sisältöinä olivat marxilais-leniniläinen filosofia, mukaan lukien historiallinen materialismi, marxismin-leninismin taloudellinen oppi, kansainvälisen kommunistisen liikkeen teoria ja taktiikka sekä oppi sosialismista ja kommunismista.Kuusinen, ym., 1960, s. 7 == Lähteet == * * === Viitteet === Luokka:Kirjat kommunismista Luokka:Marxismi-leninismi Luokka:Vuoden 1960 kirjat
Mehmet Okur

Mehmet Okur (s. 26. toukokuuta 1979 Yalova) on turkkilainen kilpauransa päättänyt koripalloilija. Okur edusti Turkin maajoukkuetta yksissä MM- ja viisissä EM-kilpailuissa saavuttaen EM-hopeaa vuonna 2001. Seuratasolla Okur pelasi kotimaansa lisäksi NBA:ssa jossa voitti Detroit Pistonsissa sarjan mestaruuden vuonna 2004. Vuonna 2007 hän pelasi NBA:n tähdistöottelussa. Turkissa Okur voitti kolmesti maan mestaruuden ja kolme maan cup-mestaruutta. == Elämä ja urheilu-ura == Okur aloitti pelaajauransa kotimaassaan. Hän voitti Turkin mestaruuden Tofaş Bursassa vuosina 1999 ja 2000 sekä Anadolu Efesissä vuonna 2002. Lisäksi hän voitti Turkin cup-mestaruuden Tofaşissa vuonna 2000 ja Efesissä vuosina 2001 ja 2002. Detroit Pistons varasi Okurin NBA:han 36. vuorolla vuoden 2001 varaustilaisuudessa.EuroliigaBasketball-Reference.com Vuonna 2002 Okur siirtyi Pistonsiin ja pelasi siellä kaksi kautta voittaen NBA:n mestaruuden vuonna 2004. Mestaruuden jälkeen hän siirtyi vapaana pelaajana Utah Jazziin jossa pelasi vuoteen 2011 saakka. Jazzin-aikanaan Okur valittiin vuonna 2007 NBA:n tähdistöotteluun. Hänet valittiin alkuvuonna 2007 myös kertaalleen NBA:n viikon pelaajaksi. Kauden 2011–2012 Okur aloitti Turkissa mutta siirtyi kesken kauden vielä New Jersey Netsiin joka jäi loukkaantumisten vuoksi viimeiseksi seuraksi, jossa hän pelasi.https://nba.nbcsports.com/2012/11/08/mehmet-okur-announces-his- retirement-from-basketball/https://basketball.realgm.com/player/wd/Summary/836 Okur edusti Turkin miesten maajoukkuetta MM-kilpailuissa vuonna 2002 sekä vuosien 1999, 2001, 2003, 2005 ja 2007 EM-kilpailuissa. Turkin koti-EM- kilpailuista 2001 maa saavutti hopeaa. == Lähteet == * Mehmet Okur Stats Basketball-Reference.com * Profiili Euroliiga === Viitteet === == Aiheesta muualla == Luokka:Turkkilaiset koripalloilijat Luokka:Vuonna 1979 syntyneet Luokka:Elävät henkilöt
Köşk

Köşk on piirikunta Turkin Aydınin maakunnassa. Vuoden 2019 väestönlaskennassa Köşkin väkiluku oli 27 846. ==Lähteet== ==Aiheesta muualla== Luokka:Aydınin maakunnan piirikunnat
İbrahim Kutluay

İbrahim Kutluay (s. 1. heinäkuuta 1974 Istanbul) on turkkilainen kilpauransa päättänyt koripalloilija. Kutluay edusti Turkin maajoukkuetta kaksissa MM- ja seitsemissä EM-kilpailuissa saavuttaen EM-hopeaa vuonna 2001. Seuratasolla Kutluay pelasi kotimaassaan, Kreikassa ja NBA:ssa voittaen lukuisia mestaruuksia. == Elämä ja urheilu-ura == Kutluay pelasi pääosan urastaan Turkissa ja Kreikassa. Kauden 2004–2005 hän pelasi NBA:ssa Seattle SuperSonicsissa. Kutluay voitti Panathinaikosissa Kreikan mestaruuden vuosina 2003 ja 2005 sekä Kreikan cup-mestaruuden vuosina 2003 ja 2005. Lisäksi hän voitti Panathinaikosissa yksityisen Euroliigan mestaruuden vuonna 2002. Kolmannen Kreikan cup-mestaruutensa hän voitti vuonna 2001 AEK Ateenassa. Ülkersporissa Kutluay voitti Turkin mestaruuden vuonna 2006 ja Turkin cup- mestaruuden vuonna 2004. Toisen Turkin mestaruutensa hän voitti Fenerbahçessa vuonna 2007.EuroliigaBasketball-Reference.com Kutluay edusti Turkin miesten maajoukkuetta MM-kilpailuissa vuosina 2002 ja 2006 sekä vuosien 1995, 1997, 1999, 2001, 2003, 2005 ja 2007 EM-kilpailuissa. Turkin koti-EM-kilpailuista 2001 maa saavutti hopeaa. == Lähteet == * Ibo Kutluay Stats Basketball- Reference.com * Profiili Euroliiga === Viitteet === == Aiheesta muualla == Luokka:Turkkilaiset koripalloilijat Luokka:Vuonna 1974 syntyneet Luokka:Elävät henkilöt
Denis Matsujev

Denis Leonidovitš Matsujev (; s. 11. kesäkuuta 1975 Irkutsk) on venäläinen pianisti.Matsuev, Denis 1975- WorldCat IdentitiesDenis Matsuev AllMusic Matsujev aloitti pianonsoiton 3-vuotiaana. Hänen molemmat vanhempansa työskentelivät musiikin parissa. Matsujev opiskeli Aleksei Nasedkinin sekä Sergei Dorenskin johdolla Moskovan konservatoriossa ja voitti vuonna 1998 kansainvälisen Tšaikovski-kilpailun pianistien osion. Hänen ensimmäisenä levytyksenään RCA Recordsille ilmestyi vuonna 2004 albumi Tribute to Horowitz. Myöhempiin levytyksiin kuuluvat Unknown Rachmaninoff (RCA, 2008), Sergei Rahmaninovin 3. pianokonserton ja Paganini-rapsodian äänitys (Mariinski, 2010) sekä Dmitri Šostakovitšin, Alfred Schnittken ja Witold Lutosławskin konserttojen tulkinnat (Deutsche Grammophon, 2020). Matsujevin muuhun ohjelmistoon ovat kuuluneet muiden muassa konsertot Pjotr Tšaikovskilta ja Sergei Prokofjevilta sekä sooloteokset Rahmaninovilta, Tšaikovskilta, Prokofjevilta, Robert Schumannilta, Frédéric Chopinilta, Franz Lisztiltä ja Aleksandr Skrjabinilta. Kapellimestareita, joiden johdolla Matsujev on esiintynyt, ovat olleet muiden muassa Valeri Gergijev, Juri Temirkanov, Mariss Jansons, Zubin Mehta, Riccardo Chailly, Christian Thielemann, Kurt Masur, Lorin Maazel, Paavo Järvi, Antonio Pappano, Charles Dutoit, Alan Gilbert, Leonard Slatkin, Myung-whun Chung, Semjon Bytškov, Iván Fischer, Ádám Fischer, Gianandrea Noseda, Jukka-Pekka Saraste, Manfred Honeck, James Conlon, Vladimir Spivakov, Mihail Pletnev, Vladimir Fedosejev, Juri Bašmet, Aleksandr Sladkovski ja Kristjan Järvi.Biography Denis Matsuev Matsujev on ollut perustamassa useita musiikkifestivaaleja ja toiminut eri festivaalien taiteellisena johtajana. Vuonna 2008 Rahmaninovin jälkeläinen Aleksandr Rahmaninov nimitti Matsujevin Sergei Rahmaninov -järjestön taiteelliseksi johtajaksi. Matsujev on saanut muiden muassa Venäjän kansantaiteilijan arvonimen ja Kunnian ritarikunnan merkin. Hänet valittiin esiintyjäksi talviolympialaisten 2014 päätösseremoniaan. Vuonna 2014 hänet myös nimitettiin Unescon hyvän tahdon lähettilääksi.Designation of Denis Matsuev as a UNESCO Goodwill Ambassador UNESCO Vuonna 2019 hän toimi kansainvälisen Tšaikovski- kilpailun tuomariston puhemiehenä pianokategoriassa. == Lähteet == Luokka:Venäläiset pianistit Luokka:Vuonna 1975 syntyneet Luokka:Elävät henkilöt
Pelikorttien maat

Pelikorttien maat ovat erityisillä symboleilla varustettuja ryhmiä, joihin korttipakan kortit jakautuvat. Tavallisessa korttipakassa on neljä maata: pata (♠), risti (♣), hertta (♥) ja ruutu (♦), mutta on myös olemassa pakkoja, joissa maat ja niiden tunnukset ovat toiset, esimerkiksi lehti, tammenterho, kello, kilpi, ruusu, pikari, kolikko, sauva ja miekka. == Symbolit == === Peruskorttipakka === Peruskorttipakka: Tiedosto:Spades.svg|Pata (♠) Tiedosto:Twemoji2 2665.svg|Hertta (♥) Tiedosto:SuitClubs.svg|Risti (♣) Tiedosto:Fxemoji u2666.svg|Ruutu (♦) === Saksalainen korttipakka === Saksalainen korttipakka: Tiedosto:Bay gras.svg|Lehti Tiedosto:Bay eichel.svg|Tammenterho Tiedosto:Bay herz.svg|Hertta (saksalainen) Tiedosto:Bay schellen.svg|Kello === Sveitsiläissaksalainen korttipakka === Tiedosto:RosendeutschschweizerBlatt.svg|Ruusu Tiedosto:SchellendeutschschweizerBlatt.svg|Kello Tiedosto:EichelndeutschschweizerBlatt.svg|Tammenterho Tiedosto:Bouclier jeu de carte.svg|Kilpi === Latinalainen korttipakka === ==== Espanjalainen korttipakka ==== Espanjalaisen korttipakan yleisin tyyli: Seme spade carte spagnole.svg|Miekka Seme coppe carte spagnole.svg|Malja Seme denari carte spagnole.svg|Kolikko Seme bastoni carte spagnole.svg|Sauva ==== Eteläitalialainen korttipakka ==== Eteläitalialaisen korttipakan yleisin tyyli: Seme spade carte napoletane.svg|Miekka Seme coppe carte napoletane.svg|Malja Seme denari carte napoletane.svg|Kolikko Seme bastoni carte napoletane.svg|Sauva ==== Italialainen korttipakka ==== Italialaisen korttipakan bolognalainen tyyli: Seme spade carte bolognesi.svg|Miekka Seme coppe carte bolognesi.svg|Malja Seme denari carte bolognesi.svg|Kolikko Seme bastoni carte bolognesi.svg|Sauva === Muiden korttipakkojen symboleja === Tiedosto:Seme coppe carte bresciane.svg|Pikari Tiedosto:Seme denari carte siciliane.svg|Kolikko Tiedosto:Seme bastoni carte bergamasche.svg|Sauva Tiedosto:Seme spade carte bergamasche.svg|Miekka Luokka:Pelikorttien maat
Aasianomenapuu

Aasianomenapuu (Malus sieversii) on omenapuihin ja ruusukasveihin kuuluva puulaji. Sen uskotaan olevan eräs viljellyn tarhaomenapuun (Malus domestica) villeistä kantamuodoista. Aasianomenapuu kasvaa kahdesta kymmeneen metriä korkeaksi. Kukintona on sarjamainen huiskilo, joka koostuu 3–6 vaaleanpunertavasta kukasta. Hedelmänä on pohjaväriltään kellanvihreä omena, jonka halkaisija on 3–4 cm, enintään 7 cm.Flora of China: Malus sieversii Viitattu 3.3.2021. Aasianomenapuu esiintyy luonnonvaraisena Luoteis-Kiinassa Xinjiangissa ja lisäksi Kazakstanissa, Kirgisiassa, Tadžikistanissa ja Uzbekistanissa.USDA, Germplasm Resources Information Network (GRIN-Taxonomy): Malus sieversii (Ledeb.) M.Roem. Viitattu 3.3.2021. Se kasvaa vuorten rinteillä vähän yli kilometrin korkeudella ja muodostaa metsiä. Laji on nykyisin uhanalainen. == Lähteet == == Aiheesta muualla == * Suomen Lajitietokeskus: Aasianomenapuu (Malus sieversii) Luokka:Omenapuut
Lappdal

Lappdal on kylä Kemiönsaaren kunnassa. Kylä sijaitsee Kemiön pohjoislaidalla meren rannalla. Lappdal on muodostunut Lappdalin yksinäistalon ympäristöön pieneen laaksoon meren rannalle. Lappdalin naapurikylät ovat Viksgård, Gesterby ja Albrektsböle. Valtaosa Lappdalin kyläalueesta on metsää ja korkeita kallioita. Kylän itälaidalla Telegrafberget kohoaa 60 metrin korkeuteen. Lappdalin kantatilan lisäksi kylässä on vain kesäasutusta, jota on rakennettu rannoille runsaasti. Varhaisin maininta Lappdalista on vuodelta 1540. Lappdal on kuulkunut Gesterbyn jakokuntaan ja kylään on kuulunut ainoastaan Lappdalin tila 1900-luvun alkuun saakka. Tuolloin kylään syntyi yksi palstatila. Taiteilija Axel Haartman omisti palstatilan ja kylässä on nykyään hänen nimeään kantava tie. Kemiön ja Sauvon yhdistänyt Rajalahden lossi toimi Lappdalissa vuoteen 1972 asti. Vanha lossitupa ja palstatila ovat nykyään kesämökkejä. 1970-luvusta lähtien kylän rannoille on rakennettu kesäasutusta. ==Lähteet== Luokka:Kemiön kylät
Helmiomenapuu

Helmiomenapuu eli japaninmarjaomenapuu, aiemmin marjaomenapensas (Malus toringo) on ruusukasveihin kuuluva koristekasvina viljelty pensaslaji, joka on kotoisin Japanista. Helmiomenapuun muunnos var. sargentii eli pikkuhelmiomenapuu on myös koristekasvi. Helmiomenapuu on yhdestä kahteen metriä korkeaksi kasvava, leveä, oraoksainen pensas. Sen lehdet ovat ehyitä tai kolmiliuskaisia. Kukat ovat valkeita. Hedelmänä on yhden senttimetrin kokoinen perällinen omena, joka on kypsänä punainen. == Lähteet == == Aiheesta muualla == * Suomen Lajitietokeskus: Helmiomenapuu – Malus toringo Luokka:Omenapuut
Kanadanorapihlaja

Kanadanorapihlaja (Crataegus flabellata) on ruusukasveihin kuuluva puu- ja pensaslaji. Kasvi on alun perin kotoisin luoteisesta Pohjois-Amerikasta. Lisäksi se on levinnyt viljelykarkulaisena joissain Euroopan maissa, varsinkin Suomessa. Suomessa yleisesti viljelty aitaorapihlaja (Crataegus flabellata var. grayana, aiemmin myös Crataegus grayana) luokitellaan lajin muunnokseksi. Kanadanorapihlajan tyyppimuunnos (var. flabellata) muistuttaa muuten aitaorapihlajaa, mutta sen orapiikit ovat hieman pidemmät, lehtiruoti karvainen, heteitä on puolet vähemmän ja niiden ponnet ovat keltaisia. == Lähteet == == Aiheesta muualla == * Suomen Lajitietokeskus: Kanadanorapihlaja – Crataegus flabellata Luokka:Orapihlajat
Jānis Porietis

Jānis Porietis (14. marraskuuta 1953 Riika – 28. helmikuuta 2021) oli latvialainen säveltäjä.Jānis Porietis Latvian Music Information Centre Porietis opiskeli Emīls Dārziņš -musiikkikoulussa ja saattoi vuonna 1972 päätökseen opintonsa kuoronjohdossa sekä musiikin teoriassa. Emīls Dārziņš -musiikkikoulussa hän sai myös sävellysopetusta Ģederts Ramansilta. Hän jatkoi sävellysopintojaan Jānis Ivanovsin johdolla Latvian valtionkonservatoriossa, josta valmistui vuonna 1977. Porietis aloitti vuonna 1976 työskentelyn Latvian radiossa, jonka musiikin äänijohtajana toimi vuoteen 1991. Vuosina 1974–1998 hän myös opetti sävellystä Emīls Dārziņš -musiikkikoulussa. Vuosina 1991–2000 hän johti Cēsisin Alfrēds Kalniņš -musiikkiopistoa. Porietis oli Latvian säveltäjäliiton jäsen vuodesta 1980. Hän myös istui edustajana 8. ja 9. Saeimoissa (Latvian kansallinen parlamentti).Pēc cīņas ar smagu slimību miris komponists Jānis Porietis Jauns.lv Porietis kuoli 67-vuotiaana oltuaan kuukausia vaikeasti sairaana.Mūžībā devies komponists Jānis Porietis Latvijas Sabiedriskie Mediji == Lähteet == Luokka:Latvialaiset säveltäjät Luokka:Latvialaiset poliitikot Luokka:Musiikkipedagogit Luokka:Vuonna 1953 syntyneet Luokka:Vuonna 2021 kuolleet
Kääpiömanteli

Kääpiömanteli (Prunus tenella) on ruusukasveihin kuuluva koristekasvina viljelty pensaslaji. Se on yhdestä kahteen metriä korkeaksi kasvava juurivesallinen pensas. Lehdet ovat suikeat, 3–7 senttimetriä pitkät ja sahalaitaiset. Kukat kasvavat yksittäin tai parin kappaleen ryhminä; ne ovat vaaleanpunaisia ja kahden senttimetrin levyisiä. Hedelmänä on marja, joka on munamainen, huopakarvainen, kellanharmaa ja kitkeränmakuinen. Kääpiömanteli esiintyy alkuperäisenä itäisestä Keski-Euroopasta Venäjälle ja Kaukasiaan.Kurtto, A. (2009): Rosaceae (pro parte majore). In: Euro+Med Plantbase – the information resource for Euro-Mediterranean plant diversity: Prunus tenella Batsch == Lähteet == == Aiheesta muualla == * Suomen Lajitietokeskus: Kääpiömanteli – Prunus tenella Luokka:Tuomet
Rəfiqə Şabanova

Rəfiqə Mahmud qızı Şabanova (azer. kyrill. Рәфигә Маһмуд гызы Шабанова, , s. 31. lokakuuta 1943 Baku, Azerbaidžanin SNT, Neuvostoliitto, nykyinen Azerbaidžan) on azerbaidžanilainen Neuvostoliittoa edustanut käsipalloilija. Hän kilpaili kesäolympialaisissa 1976. ==Lähteet== ==Aiheesta muualla== * * Luokka:Neuvostoliittolaiset käsipalloilijat Luokka:Neuvostoliittolaiset olympiavoittajat Luokka:Vuonna 1943 syntyneet Luokka:Elävät henkilöt
Skoonentuhkapensas

Skoonentuhkapensas (Cotoneaster kullensis) on ruusukasveihin kuuluva pensaslaji. Se kasvaa 1–1,5 metriä korkeaksi. Laji muistuttaa kalliotuhkapensasta, mutta on pystykasvuisempi. Lehdet ovat 2–7 cm pitkät, puikeat, poimureunaiset. Kukintona on tavallisesti kaksikukkainen terttu. Hedelmänä on 6–10 millimetrin kokoinen kellanpunainen tai punainen marja. Skoonentuhkapensas on harvinainen kasvi, joka kasvaa kotoperäisenä Ruotsissa Skånen maakunnassa. Se esiintyy Höganäsin kunnan seudulla ja kasvaa kallioilla ja kedoilla.Sennikov, A. (2009): Cotoneaster. – In: Kurtto, A. (ed.): Rosaceae. Euro+Med Plantbase – the information resource for Euro-Mediterranean plant diversity: Cotoneaster kullensis B.Hylmö == Lähteet == == Aiheesta muualla == * Suomen Lajitietokeskus: Skoonentuhkapensas – Cotoneaster kullensis * Pinkka – Lajintuntemuksen oppimisympäristö: Skoonentuhkapensas (arkistolinkki) (Kuva) Luokka:Tuhkapensaat
Alvarituhkapensas

Alvarituhkapensas (Cotoneaster canescens) on ruusukasveihin kuuluva pensaslaji. Se kasvaa 1,5–2,5 metriä korkeaksi. Lehdet ovat leveän soikeat. Kukintona on terttu, joka koostuu kahdesta–seitsemästä valkeahkosta kukasta. Hedelmänä on marja, joka on purppuranpunainen ja noin yhden senttimetrin kokoinen. Alvarituhkapensas esiintyy Pohjoismaissa Ruotsissa Öölannin ja Gotlannin alvareilla ja kedoilla. Sitä esiintyy myös Virossa.eElurikkus: Cotoneaster canescens == Lähteet == == Aiheesta muualla == * Suomen Lajitietokeskus: Alvarituhkapensas – Cotoneaster canescens Luokka:Tuhkapensaat
Roberts Liede

Roberts Liede (29. heinäkuuta 1967 Riika – 5. maaliskuuta 2006 Riika) oli latvialainen säveltäjä.Roberts Liede Latvian Music Information Centre Lieden ensimmäiset sävellysopettajat Emīls Dārziņš -musiikkikoulussa olivat Imants Zemzaris ja Ģederts Ramans. Vuonna 1990 hän valmistui Latvian musiikkiakatemiasta opiskeltuaan Ādolfs Skulten johdolla. Saman vuoden keväällä Viesturs Gailisin johdolla Latvian kansallisoopperassa esitettiin hänen oopperansa Mazais princis, joka perustuu Antoine de Saint-Exupéryn Pikku prinssiin. Vuosina 1990–2000 Liede työskenteli maansa television musiikkiohjelmien johtajana. Lisäksi hän oli Latvian Mozart-seuran puheenjohtaja. Lieden tuotantoon kuuluu oopperan lisäksi muun muassa kaksi sinfoniaa (2000, 2005). == Lähteet == Luokka:Latvialaiset säveltäjät Luokka:Oopperasäveltäjät Luokka:Vuonna 1967 syntyneet Luokka:Vuonna 2006 kuolleet
Nöykkiön kirjasto

Nöykkiön kirjasto on Espoon Nöykkiön kaupunginosassa toimiva yleinen kirjasto. Kirjasto perustettiin ja sen tilat avattiin vuonna 1986. Kirjaston naapurustossa sijaitsevat muun muassa Nöykkiön päiväkoti, Nöykkiön koulu ja Nöykkiönlaakson koulu. Nöykkiön kirjasto kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Kirjasto on toiminut myös itsepalvelukirjastona. == Lähteet == == Aiheesta muualla == * Nöykkiön kirjaston sijainti kartalla (Oxfotintie 4) (espoo.fi) Luokka:Nöykkiö Luokka:Espoon kaupunginkirjasto
Ukrainan Tukholman-suurlähetystö

Ukrainan Tukholman-suurlähetystö (, ) sijaitsee Lidingössä, Tukholman saaristossa. Suurlähetystön osoite on Stjärnvägen 2. Ruotsi ja Ukraina solmivat diplomaattiset suhteet vuonna 1918. Ukrainan ensimmäinen suurlähettiläs oli Borys Baženov. Neuvostoliiton romahdettua Ruotsi tunnusti Ukrainan itsenäisyyden 19. joulukuuta 1991 ja palautti diplomaattiset suhteet seuraavan vuoden tammikuussa. Suurlähettiläänä aloitti Ihor Podoljev.. Suurlähetystön lisäksi Ukrainalla on konsulaatti Malmössä. Ukrainan suurlähettiläinä ovat toimineet seuraavat henkilöt: Nimi Kausi Borys Baženov 1918 Kostjantyn Loskyi 1919–1921 Kostjantyn Masyk 1991–1994 Ihor Sahatš 1994–1997 Ihor Podoljev 1997–1999 Oleksandr Sliptšenko 1999–2003 Leonid Kožara 2003–2004 Anatoli Ponomarenko 2007–2008 Jevhen Perebyinis 2008–2011 Valeri Stepanov 2012–2014 Ihor Sahatš 2015–2019 Andri Plah’otnjuk 2020– Andri Plah’otnjuk nimettiin tehtävään marraskuussa 2020. == Aiheesta muualla == * Suurlähetystön kotisivut == Lähteet == Luokka:Suurlähetystöt Luokka:Tukholma Luokka:Ukrainan ulkopolitiikka
Fernando Haddad

Fernando Haddad (s. 25. tammikuuta 1963 São Paulo, São Paulo, Brasilia) on brasilialainen poliitikko, joka toimi São Paulon pormestarina vuosina 2013–2017. Hän oli Työväenpuolueen presidenttiehdokas vuoden 2018 vaaleissa, jossa hän hävisi Jair Bolsonarolle. == Lähteet == Luokka:Brasilialaiset poliitikot Luokka:Pormestarit Luokka:Vuonna 1963 syntyneet Luokka:Elävät henkilöt
Turkin kielet

Turkki on kielellisesti verrattain homogeeninen maa. Turkin kielellä on hyvin vahva asema maan kansalliskielenä. Ethnologuen mukaan maassa puhutaan 39 kieltä. Lausannen sopimuksen mukaan virallisesti tunnustetut vähemmistökielet ovat armenia, kreikka ja heprea. == Turkki ja turkkilainen viittomakieli == Turkin perustuslaki (3. artikla) määrittelee turkin maan ainoaksi viralliseksi kieleksi. Kieli kuuluu turkkilaisiin kieliin ja sillä on maailmanlaajuisesti hieman yli 79,7 miljoonaa puhujaa. Lisäksi se on kielikuntansa puhutuin kieli.. Vuodesta 1928 turkkia on kirjoitettu latinalaisilla aakkosilla. Turkin lisäksi turkkia puhutaan myös Kyproksella. Turkkilaista viittomakieltä käyttää arviolta 422 000 henkilöä. == Muut kielet == Perustuslain 42. artiklan mukaan turkkilaisissa kouluissa saa opettaa maan kansalaisille vain turkkia äidinkielenä. Tärkeimmät vähemmistökielet ovat pohjoiskurdi ja arabia. Turkin vahva asema on heikentänyt paikallisten vähemmistökielten asemaa.. Vuonna 2006 julkaistun selvityksen mukaan turkkilaisten äidinkielet jakautuivat seuraavasti: Kieli Osuus (%) Turkki 84,54 Pohjoiskurdi 11,97 Arabia 1,38 Zaza 1,01 Muut turkkilaiset kielet 0,28 Balkanin kielet 0,23 Laz 0,12 Tšerkassialaiset kielet 0,11 Armenia 0,07 Muut kaukasialaiset kielet 0,07 Kreikka 0,06 Muut eurooppalaiset kielet 0,03 Juutalaisten kielet 0,01 Kopti 0,01 Muut 0,12 Arabiankielisten turkkilaisten kohdalla on syytä huomauttaa, että suurin osa puhujista ovat kaksikielisiä. == Lähteet == *
Auto 2000

Auto 2000 oli suomalainen autoihin ja autoiluun keskittynyt "aktiivisen autoilijan lehti". Lehteä julkaistiin 1980-luvun lopulta 1990-luvun alkuvuosille. Aikakauslehdistö 1980-luvulla Lehdessä julkaistiin mm. vertailuja, esittelyjä urheiluautoista, autouutuuksista ja -klassikoista, lisävarusteista sekä artikkeleita aikakauden julkisuuden henkilöiden autosuhteista. Auto 2000 edelsi sisällöltään samanhenkinen Super Car-lehti. Irtonumero maksoi vuonna 1990 25 markkaa. == Lähteet == Luokka:Suomalaiset autolehdet Luokka:Suomalaiset harrastelehdet
Darja Semjonova

Darja Semjonova (; s. 28. toukokuuta 2002 Ašgabat, Turkmenistan) on turkmenistanilainen uimari. Hän osallistui Rio de Janeiron olympialaisiin 2016 ollessaan 14-vuotias. Hän on Turkmenistanin nuorin olympiaurheilija. Semjonova osallistui vuoden 2016 olympialaisissa 100 metrin rintauintiin, jossa hänen sijoituksensa oli 41. == Lähteet == == Aiheesta muualla == * Luokka:Turkmenistanilaiset uimarit Luokka:Vuonna 2002 syntyneet Luokka:Elävät henkilöt
Georg Leopold Topelius

Georg Leopold Alexander Topelius (Toppelius) (23. syyskuuta 1856 Helsinki – 28. toukokuuta 1925 Helsinki) Topeliuksen vanhemmat olivat amiraali Leopold Ludvig Toppelius ja Sofia Toppelius ja puoliso Nadine Kiseleff. Kirjailija Guy Topelius oli heidän poikansa. Hovineuvos Topelius kävi Haminan kadettikoulun ja palveli Suomen kaartissa vuodesta 1878. Sotapalveluksesta hän erosi luutnanttina 1889. Sotilasuransa jälkeen Topelius suoritti oikeustutkinnon, toimi Suomen kenraalikuvernöörin kanslian reistraattorina vuoteen 1900 ja oli sitten tilanomistaja Sipoossa, jossa hän osallistui myös kunnalliselämään. Topelius oli talonpoikaissäädyssä Porvoon tuomiokunnan edustaja valtiopäivillä 1904–1905. Georg Topelius kuului perustajajäsenenä ensimmäisen maailmansodan aikaan vuonna 1915 perustettuun Haminan kadettien perustamaan sotilaskomiteaan, jonka tavoitteena oli Suomen irrottaminen Venäjästä sotilaallisin keinoin. == Lähteet == Luokka:Suomalaiset maanviljelijät Luokka:Suomalaiset sotilaat Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1856 syntyneet Luokka:Vuonna 1925 kuolleet
Giljak-luokka

Giljak-luokka oli Venäjän keisarikunnan laivaston neljän tykkiveneen muodostama alusluokka. == Suunnittelu == Alustyyppi oli suunniteltu toimimaan Amur-joen vartioaluksina, mutta Venäjän–Japanin sota muutti tilannetta ja alukset jäivät Itämerelle. Alus muistutti edeltänyttä tykkivene Khivinetziä, mutta pienempänä ja perästä leikattuna sekä taistelunjohtotornilla varustettuna. Lisäksi aluksen päämasto oli niin kutsuttu tappimasto. Aseistuksesta ainoastaan etummaiset 75 millimetrin tykit olivat kasemateissa. == Alukset == Giljak-luokan tykkiveneetGardiner 2002 s. 201 Nimi Telakka Kölinlasku Vesille Valmis Kohtalo Giljak Obuhov, Pietari 1905 lokakuu 1906 1908 Suomen merivoimien tykkivene Giljak 1918 romutettu 1922 Bobr Nevski 1905 elokuu 1907 1908 Viron merivoimien tykkivene Lembit romutettu 1927 Sivuch Nevski 1905 elokuu 1907 1908 upotettu 19. elokuuta 1915 Korietz Nevski 1905 toukokuu 1907 1908 miehistönsä upottama 20. elokuuta 1915 == Lähteet == * * === Viitteet === Luokka:Venäjän keisarikunnan laivaston sotalaivat
EML Lembit (1918)

EML Lembit oli Viron merivoimien tykkivene, joka oli alun perin Venäjän keisarikunnan laivaston Giljak-luokan tykkivene Bobr. == Valmistus == Venäjän keisarikunnan laivasto tilasi aluksen Nevskin telakalta, missä köli laskettiin 1905. Alus laskettiin vesille elokuussa 1907 nimellä Bobr ja otettiin palvelukseen 1908. == Palvelus == Ensimmäisen maailmansodan alussa Bobr lähetettiin vartioalukseksi Hankoon. Saksan Itämeren divisioonan joukot valtasivat aluksen, joka liitettiin huhtikuussa 1918 Saksan keisarikunnan laivastoon nimellä Bieberja se oli huhtikuusta marraskuuhun 1918 Tallinnan satamassa kelluvana verstaana. Vuonna 1919 alus liitettiin Viron merivoimiin nimellä Lembit.Gardiner 2002 s. 201Gardiner 2006 s. 415 ==Lähteet== * * * === Viitteet === Luokka:Viron laivaston sotalaivat Luokka:Venäjän Itämerenlaivasto Luokka:Venäjän keisarikunnan laivaston sotalaivat
Laurence Cummings

Laurence Cummings (s. 1968 Birmingham) on brittiläinen kapellimestari, cembalisti, urkuri ja musiikintutkija.Laurence Cummings AllMusicLaurence Cummings Rayfield Allied Cummings opiskeli Solihull Schoolissa, Christ Churchissa (Oxford) ja Royal College of Musicissa. Hän on johtanut usein sekä periodi- että modernein soittimin tehtyjä konserttiesityksiä. Hänen johtamiaan orkestereita ovat olleet muiden muassa Orchestra of the Age of Enlightenment, The English Concert, Liverpoolin kuninkaalliset filharmonikot, Britten Sinfonia, Yhdysvaltain kansallisorkesteri, Jerusalemin sinfoniaorkesteri ja Zürichin kamariorkesteri.Laurence Cummings Royal Academy of Music Yhdysvaltain-debyyttinsä Cummings teki esiintymällä Bostonin Handel and Haydn Societyn kanssa. Hän on esiintynyt continuo-soittajana myös Les Arts Florissantsissa, The Sixteenissä ja Gabrieli Consortissa. Oopperatuotantoja Cummings on johtanut muun muassa English National Operassa, Glyndebournen oopperafestivaalilla, Zürichin oopperassa, Göteborgin oopperassa, Théâtre du Châtelet'ssa ja Lyonin oopperassa. Cummings tunnetaan Händel-auktoriteettina. Hänestä tuli London Handel Festivalin musiikillinen johtaja vuonna 1999 ja Internationale Händel-Festspiele Göttingenin taiteellinen johtaja 2012. Vuoteen 2012 Cummings oli historiallisen esityksen johtaja Royal Academy of Musicissa, ja sittemmin hän on toiminut siellä historiallisen esityksen William Crotch -professorina. Cummings on tehnyt levytyksiä muiden muassa Naxokselle, BIS:lle, Sony BMG:lle, Harmonia Mundille ja Chandokselle. == Lähteet == Luokka:Brittiläiset kapellimestarit Luokka:Brittiläiset cembalistit Luokka:Brittiläiset urkurit Luokka:Brittiläiset musiikkitieteilijät Luokka:Vuonna 1968 syntyneet Luokka:Elävät henkilöt
Pikkulaivan kirjasto

Pikkulaivan kirjasto oli Espoon Espoonlahden kaupunginosassa toiminut yleinen kirjasto. Kauppakeskus Pikkulaivasta vuokratuissa tilapäistiloissa toiminut Pikkulaivan kirjasto oli sisäilmaongelmista kärsineen Kivenlahden kirjaston (Merenkäynti 3) väistötila. Kivenlahden kirjasto perustettiin vuonna 1983. Pikkulaivan kirjaston lähistölle avattiin huhtikuussa 2022 Lippulaivan kirjasto (Merikarhunkuja 11), joka sijaitsee uudessa avatussa Lippulaivan kauppakeskuksessa Pikkulaivan kirjasto kuului Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. == Lähteet == == Aiheesta muualla == * Pikkulaivan ja tulevan Lippulaivan kirjaston sijainti kartalla (espoo.fi) Luokka:Espoonlahti Luokka:Lakkautetut Espoon kaupunginkirjastot
The Wrong Place

The Wrong Place on belgialaisen yhtyeen Hooverphonicin esittämä kappale, jolla he edustivat Belgiaa vuoden 2021 Eurovision laulukilpailussa Rotterdamissa. Kappale kilpaili Euroviisujen finaalissa, jossa se sai 74 pistettä ja saavutti sijan 19. == Lähteet == Luokka:Belgian euroviisuedustuskappaleet Luokka:Vuoden 2021 euroviisuedustuskappaleet
Made by Choice

Made by Choice on suomalainen vuonna 2015 perustettu huonekaluyritys, joka suunnittelee, valmistaa ja myy moderneja puusta valmistettuja designhuonekaluja. Yrityksen suunnittelemat huonekalut valmistetaan sen omalla tehtaalla, joka sijaitsee Halikossa, Salossa. Made by Choice saa innoituksensa huonekaluihinsa pohjoismaisesta onnellisuudesta. Eettisesti kestävien arvojen ja tuotantotapojen lisäksi onnellisuus tarkoittaa Made by Choicelle elämästä, luovuudesta ja laadukkaasta muotoilusta nauttimista. Yritykselle ovat suunnitelleet huonekaluja muun muassa Matthew Day Jackson, Harri Koskinen, Joanna Laajisto, Ruotsin prinssi Carl Philip, Hanna Anonen, sisustusarkkitehtitoimisto Fyra, Thomas Sandell, Saku Sysiö ja Matti Klenell. Prinssi Carl Philipin Wiurila Chair -tuolit suunniteltiin Wiurilan kartanon ravintolatilaan. Huonekalut valmistetaan suomalaisia puuntyöstöperinteitä kunnioittaen. Monessa lähteessä Made by Choicen huonekaluja kuvaillaan "tulevaisuuden klassikoiksi". Vuonna 2017 Saku Sysiön suunnittelema Laakso- tuoli voitti parhaan tuolin palkinnon Restaurant & Bar Design Awards -kilpailussa Englannissa. Vuonna 2019 maailman tunnetuimmilla sisustusalan messuilla Salone de Mobilessa Milanossa Made by Choice julkaisi Kolho-tuolin nykytaiteen kärkinimen Yhdysvaltalaisen Matthew Day Jacksonin kanssa. Kolho- tuoli noteerattiin tällöin laajalti sisustus ja design alan lehdistössä ja blogeissa. Tuoli mainittiin erikseen muunmuassa The New York Timesissä, sekä Forbesissa Vuonna 2023 Ruotsin kansallismuseo ilmoitti lisänneensä Ruotsin prinssi Carl Philipin Bernadotte & Kylberg -muotoiluyrityksen Made by Choicelle suunnitteleman Wiurila-tuolin kokoelmiinsa. Wiurila-tuoli on suunniteltu arkkitehti Charles Bassin piirtämään Wiurilan kartanoon. == Lähteet == Luokka:Suomalaiset huonekaluvalmistajat Luokka:Sisustusalan tuotemerkit Luokka:Salo Luokka:Halikko